CELEX: 52006PC0602
Language: sk
Date: 2006-10-17
Title: Návrh  rozhodnutia Rady o stanovisku Európskeho spoločenstva k návrhu zmeny Kjótskeho protokolu k Rámcovému dohovoru Organizácie spojených národov o zmene klímy

KOMISIA EURÓPSKYCH SPOLOČENSTIEV

                                             Brusel, 17.10.2006
                                             KOM(2006) 602 v konečnom znení

                                     Návrh

                            ROZHODNUTIA RADY

     o stanovisku Európskeho spoločenstva k návrhu zmeny Kjótskeho protokolu
        k Rámcovému dohovoru Organizácie spojených národov o zmene klímy

                              (predložený Komisiou)

SK                                                                             SK
 ---pagebreak---                                               ODÔVODNENIE

     Ústredným cieľom Rámcového dohovoru Organizácie spojených národov o zmene klímy
     (UNFCCC) a Kjótskeho protokolu je dosiahnuť v súlade s príslušnými ustanoveniami
     dohovoru stabilizáciu koncentrácie skleníkových plynov v atmosfére na úrovni, na ktorej sa
     dá predísť nebezpečným zmenám klimatického systému spôsobených človekom.

     Európske spoločenstvo ratifikovalo v roku 2002 Kjótsky protokol k UNFCCC.1 Je preto
     zmluvnou stranou tejto dohody.

     Druhé stretnutie konferencie strán UNFCCC, ktoré bude slúžiť ako stretnutie strán Kjótskeho
     protokolu (COP/MOP2) sa uskutoční od 6. do 17. novembra 2006 v Nairobi, v Keni.

     Podľa článku 3 Kjótskeho protokolu zmluvné strany uvedené v prílohe I k UNFCCC
     samostatne alebo spoločne zabezpečia, že ich agregované antropogénne emisie skleníkových
     plynov uvedených v Prílohe A, vyjadrené ako ekvivalent oxidu uhličitého, neprekročia im
     stanovené množstvo, vypočítané na základe ich kvantifikovaných záväzkov na obmedzenie a
     zníženie emisií, zapísaných v prílohe B, s výhľadom znížiť počas záväzného obdobia 2008 až
     2012 svoje celkové emisie týchto plynov najmenej o 5 percent pod úroveň emisií v roku 1990.

     Bielorusko je zahrnuté do prílohy I k UNFCCC, ale nie je zahrnuté do prílohy B ku
     Kjótskemu protokolu. Bielorusko navrhlo listom z 9. februára 2006 zmenu prílohy B ku
     Kjótskemu protokolu tak, aby bolo pripísané do prílohy s kvantifikovaným záväzkom na
     obmedzenie a zníženie emisií vo výške 95 % základného roka. COP/MOP2 má zvážiť
     navrhnutú zmenu a podniknúť všetky kroky, ktoré považuje za nevyhnutné.

     Podľa článku 300 ods. 2 Zmluvy o ES je rozhodnutie Rady kvalifikovanou väčšinou na návrh
     Komisie nevyhnutné medzi iným na účely zaujatia stanovísk v mene Spoločenstva v orgáne
     ustanovenom na základe dohody, pokiaľ takýto orgán má vydať rozhodnutie s právnymi
     účinkami, s výnimkou rozhodnutí na doplnenie alebo zmenu inštitucionálneho rámca danej
     dohody. Európsky parlament je ihneď a v plnom rozsahu informovaný vo všetkých etapách
     konania.

     Rozhodnutie COP/MOP2 o zmene navrhnutej Bieloruskom by bolo rozhodnutím s právnymi
     účinkami. Je preto nevyhnutné, aby Rada prijala rozhodnutie o stanovisku Spoločenstva
     k tejto otázke.

     Bielorusko predložilo sekretariátu UNFCCC dve národné oznámenia a svoju národnú správu
     o dokázateľnom pokroku. Spoločenstvo podporuje Bielorusko po technickej stránke v rámci
     programu TACIS s cieľom posilniť implementáciu Kjótskeho protokolu v Bielorusku.

     Je nutné privítať hlavnú ambíciu Bieloruska sledovať v rámci KP cieľ zníženia emisií.
     Navrhovaná zmena by však vo svojej súčasnej podobe nezabezpečila environmentálnu
     integritu Kjótskeho protokolu, lebo by sa ňou Bielorusku povolil nadbytok emisných kvót
     (priznané množstevné jednotky, AAU), ktorý by výrazne prevýšil množstvo iných ekonomík
     v prechodnom období a zmluvných strán podľa prílohy I s podobným počtom obyvateľov.

     1
            Rozhodnutie Rady 2002/358/ES, Ú. v. ES L 130, 15.5.2002, s. 1).

SK                                                      2                                          SK
 ---pagebreak---      Na základe uvedeného by Spoločenstvo nemalo na COP/MOP2 podporiť prijatie zmeny
     prílohy B ku Kjótskemu protokolu navrhnutej Bieloruskom, ak nie je zabezpečená
     environmentálna integrita protokolu.

     Je nutné poznamenať, že po manipulovaných voľbách 19. marca 2006 v Bielorusku EÚ
     udržiava s Bieloruskom obmedzený bilatelárny kontakt. Kontakty Spoločenstva
     s Bieloruskom na konferencii v Nairobi bude nutné udržať na technickej a apolitickej úrovni.

SK                                                3                                                 SK
 ---pagebreak---                                                        Návrh

                                           ROZHODNUTIA RADY

           o stanovisku Európskeho spoločenstva k návrhu zmeny Kjótskeho protokolu
              k Rámcovému dohovoru Organizácie spojených národov o zmene klímy

     RADA EURÓPSKEJ ÚNIE,

     so zreteľom na Zmluvu o založení Európskeho spoločenstva, a najmä na jej článok 175 ods. 1
     v spojení s druhým pododsekom článku 300 ods. 2,

     so zreteľom na návrh Komisie2,

     keďže:

     (1)      Európske spoločenstvo ratifikovalo v roku 2002 Kjótsky protokol k Rámcovému
              dohovoru Organizácie spojených národov o zmene klímy (UNFCCC).3 Je preto
              zmluvnou stranou tejto dohody.

     (2)      Druhé stretnutie konferencie strán UNFCCC, ktoré bude slúžiť ako stretnutie strán
              Kjótskeho protokolu (COP/MOP2) sa uskutoční od 6. do 17. novembra 2006
              v Nairobi, v Keni.

     (3)      Podľa článku 3 Kjótskeho protokolu zmluvné strany uvedené v prílohe I k UNFCCC
              samostatne alebo spoločne zabezpečia, že ich agregované antropogénne emisie
              skleníkových plynov uvedených v Prílohe A, vyjadrené ako ekvivalent oxidu
              uhličitého, neprekročia im stanovené množstvo, vypočítané na základe ich
              kvantifikovaných záväzkov na obmedzenie a zníženie emisií, zapísaných v prílohe B, s
              výhľadom znížiť počas záväzného obdobia 2008 až 2012 svoje celkové emisie týchto
              plynov najmenej o 5 percent pod úroveň emisií v roku 1990.

     (4)      Bielorusko je uvedené v prílohe I k UNFCCC, ale nie je uvedené v prílohe B ku
              Kjótskemu protokolu, a navrhlo zmenu a doplnenie prílohy B ku Kjótskemu protokolu
              tak, aby bolo pripísané do prílohy s kvantifikovaným záväzkom na obmedzenie a
              zníženie emisií vo výške 95 % základného roka. O tejto zmene a doplnení sa bude
              rozhodovať na COP/MOP2.

     (5)      Rozhodnutie o zmene a doplnení navrhnutej Bieloruskom sa týka environmentálnej
              ochrany a bude mať právne účinky. Je preto nevyhnutné, aby Rada prijala rozhodnutie
              o stanovisku Spoločenstva na COP/MOP2 k tejto otázke na základe článku 175 ods. 1
              v spojení s druhým pododsekom článku 300 ods. 2.

     2
              KOM(2006) 602 v konečnom znení
     3
              Rozhodnutie Rady 2002/358/ES, Ú. v. ES L 130, 15.5.2002, s. 1.

SK                                                        4                                          SK
 ---pagebreak---      (6)    Bielorusko predložilo sekretariátu UNFCCC dve národné oznámenia a svoju národnú
            správu o dokázateľnom pokroku. Spoločenstvo podporuje Bielorusko po technickej
            stránke v rámci programu TACIS s cieľom posilniť implementáciu Kjótskeho
            protokolu v Bielorusku.

     (7)    Je nutné privítať hlavnú ambíciu Bieloruska sledovať v rámci prílohy B Kjótskeho
            protokolu cieľ zníženia emisií. Navrhovaná zmena a doplnenie by však vo svojej
            súčasnej podobe nezabezpečila environmentálnu integritu Kjótskeho protokolu, lebo
            by sa ňou Bielorusku povolil nadbytok priznaných množstevných jednotiek, ktorý by
            výrazne prevýšil množstvo iných ekonomík v prechodnom období a zmluvných strán
            podľa prílohy I s podobným počtom obyvateľov.

     (8)    Spoločenstvo a členské štáty by mali na COP/MOP2 úzko spolupracovať, aby
            zabezpečili, že akýkoľvek kompromis týkajúci sa zmeny a doplnenia prílohy B
            navrhnutej Bieloruskom je kompatibilná s právom Spoločenstva a zabezpečuje
            environmentálnu integritu Kjótskeho protokolu.

     (9)    Spoločenstvo by nemalo podporiť zmenu prílohy B, ak nie je kompatibilná s právom
            Spoločenstva a nezabezpečuje environmentálnu integritu Kjótskeho protokolu.

     (10)   Európsky parlament je bezprostredne a v plnej miere informovaný o akýchkoľvek
            rozhodnutiach Rady prijatých podľa článku 300 ods. 2.

     ROZHODLA TAKTO:

                                          Jediný článok

     1.      Na druhom stretnutí Konferecie strán Rámcového dohovoru Organizácie spojených
             národov o zmene klímy, ktorá slúži ako stretnutie strán Kjótskeho protokolu,
             Komisia v mene Spoločenstva nepodporí prijatie zmeny prílohy B navrhnutej
             Bieloruskom v jej súčasnej podobe.

     2.      Spoločenstvo a členské štáty budú úzko spolupracovať, aby zabezpečili, že
             akýkoľvek kompromis týkajúci sa zmeny a doplnenia prílohy B navrhnutej
             Bieloruskom je kompatibilný s právom Spoločenstva a zabezpečí environmentálnu
             integritu Kjótskeho protokolu. V opačnom prípade Komisia v mene Spoločenstva
             prijatie kompromisnej zmeny nepodporí.

     V Bruseli

                                              Za Radu
                                              predseda

SK                                              5                                               SK